“สมาคมโรคติดเชื้อฯ” ร่อนจ.ม.ถึงนายก เร่งจัดหาวัคซีน “mRNA- viral vector”
สมาคมโรคติดเชื้อแห่งประเทศไทย  ส่งจดหมายถึงนายกรัฐมนตรี ให้เร่งจัดหาวัคซีนชนิด mRNA และไวรัลเว็คเตอร์ โดยเร็วที่สุด เพื่อรับมือกับโควิดสายพันธุ์เดลต้าที่กำลังแพร่ระบาด
1 ก.ค. 2564

ผู้สื่อข่าวรายงานว่า วันนี้ 29 มิถุนายน 2564  ทางเฟสบุ๊คสมาคมโรคติดเชื้อแห่งประเทศไทย  ได้เผยแพร่จดหมายเรียนถึง พล.อ.ประยุทธ์ จันทร์โอชา นายกรัฐมนตรี และประธาน ศบค. ในประเด็นที่สำคัญเกี่ยวกับการจัดหาวัคซีนโควิด-19 โดยจดหมายดังกล่าวมีเนื้อความระบุดังนี้
ด้วยสถานการณ์การระบาดของโควิด-19 มีแนวโน้มที่จะรุนแรงขึ้น ทางรัฐบาลได้เริ่มออกมาตรการต่าง ๆ ที่เข้มงวดมากขึ้นเพื่อควบคุมการระบาด
โดยหนึ่งในมาตรการที่สำคัญ คือการเร่งระดมฉีดวัคซีนให้ประชาชนให้ครอบคลุมประชากรให้มากที่สุด โดยเฉพาะกลุ่มที่มีความเสี่ยงต่อการเกิดภาวะแทรกช้อนรุนแรงและประชากรกลุ่มเปราะบางต่างๆ ซึ่งเชื่อว่า จะช่วยลดความรุนแรงของการระบาดได้ ดังเช่นประสบการณ์ในประเทศอื่น ๆ
ทางสมาคมโรคติดเชื้อแห่งประเทศไทย มีความห่วงใยในสถานการณ์การระบาดของโควิด-19 ที่มีความผันแปรตลอดเวลา โดยเฉพาะการกลายพันธุ์ของไวรัส ที่มีส่วนทำให้ประสิทธิภาพของวัคซีนลดลง จึงใคร่ขอนำเรียนเพื่อพิจารณาในประเด็นดังต่อไปนี้
การเลือกชนิดของวัคซีนที่มีประสิทธิภาพสูงในการควบคุมป้องกันโรคจึงมีความสำคัญอย่างยิ่งต่อนโยบายการเปิดประเทศภายใน 120 วัน ตามที่ท่านนายกรัฐมนตรีได้ประกาศไปแล้ว ด้วยเหตุผลดังกล่าว สมาคมโรคติดเชื้อแห่งประเทศไทย จึงขอเสนอแนวทางเรื่องวัคซีน ดังนี้
จึงเรียนมาเพื่อโปรดพิจารณา
ขอแสดงความนับถือ
ผู้ช่วยศาสตราจารย์ นายแพทย์กำธร มาลาธรรม
นายกสมาคมโรคติดเชื้อแห่งประเทศไทย
วาระปี พ.ศ. 2563-2564″
ขอบคุณข้อมูล เฟสบุ๊ค สมาคมโรคติดเชื้อแห่งประเทศไทย